# Plaid Werdd Cymru a Lloegr

| Plaid Werdd Cymru a Lloegr |
| --- |
|  |
| Arweinydd | Carla Denyer a Adrian Ramsay |
| Dirprwy arweinydd | Zack Polanski |
| Sefydlwyd | 1990 (1990) |
| Rhagflaenwyd gan | Y Blaid Werdd |
| Pencadlys | Development House, 56-64 Leonard Street, London, EC2A 4LT |
| Asgell yr ifanc | Gwyrdd Ifanc Cymru a Lloegr |
| Aelodaeth  (2022) | 53,126  |
| Rhestr o idiolegau | Cynaladwyedd, Cynhesu byd eang, Egni adnewyddadwy |
| Sbectrwm gwleidyddol | Gwleidyddiaeth asgell chwith |
| Partner rhyngwladol | Y Blaid Werdd Rhyngwladol |
| Cysylltiadau Ewropeaidd | Plaid Werdd Ewrop |
| Grŵp yn Senedd Ewrop | Cynghrair Rhydd Ewrop y Blaid Werdd |
| Lliw |      Gwyrdd |
| Tŷ'r Cyffredin (Seddi Cymru a Lloegr) | 5 / 575 |
| Tŷ'r Arglwyddi | 2 / 752 |
| Cynulliad Llundain | 3 / 25 |
| Senedd Cymru | 2 / 96 |
| Llywodraeth leol yng Nghymru a Lloegr | 1,317 / 17,403 |
| Comisiynydd yr Heddlu a Throseddu | 0 / 37 |
| Gwefan |
| www.greenparty.org.uk |

Plaid wleidyddol yn y Deyrnas Unedig sy'n gweithredu yng Nghymru a Lloegr ydy **Plaid Werdd Cymru a Lloegr** (Saesneg: *Green Party of England and Wales*). Mae'n aelod o Blaid Werdd Ewrop a'r mudiad Gwyrdd rhyngwladol a hi yw'r blaid werdd fwyaf yng ngwledydd Prydain. Sefydlwyd y blaid yn 1990 pan ymrannodd 'Y Blaid Werdd' yn dair rhan: Iwerddon, yr Alban a hon (Cymru a Lloegr). Yn wahanol i fwyafrif y pleidiau eraill, mae wedi'i seilio ar thema, sef dyfodol y blaned a'r pwysigrwydd o leihau carbon deuocsid, cynaladwyedd, cynhesu byd eang, cynyddu egni adnewyddadwy a lleihau ynni niwclear a'n dibynnedd ar danwydd ffosil. Mae hefyd yn gefnogol i gynrychiolaeth gyfrannol.

Mae'n gweithredu yng Nghymru dan yr enw 'Plaid Werdd Cymru', sy'n ymreolaethol o fewn Plaid Werdd Cymru a Lloegr.

Yn 2014 roedd gan y blaid un Aelod Seneddol yn Nhŷ'r Cyffredin, sef Caroline Lucas, sy'n cynrychioli etholaeth *Brighton Pavilion*. Roedd Lucas yn arweinydd y blaid rhwng 2008 a 2012, pan drosglwyddwyd yr awenau i Natalie Bennett. Mae gan y Blaid Werdd hefyd un arglwydd am oes.

## Plaid Werdd Cymru

Cangen lled-annibynnol o Blaid Werdd Cymru a Lloegr ydy **Plaid Werdd Cymru**. Mae gan y Blaid Werdd Cymru a Lloegr 126 cynghorwyr ond does dim un yng Nghymru.

### Cyd-weithio â Phlaid Cymru

Ystyrir Cynog Dafis yn aelod seneddol cyntaf y Blaid Werdd oherwydd cytundeb rhwng y Blaid Werdd a Phlaid Cymru yng Ngheredigion. Roedd Cynog yn gefnogol iawn i syniadau gwyrdd fel y "Bunt Werdd" ac roedd cefnogaeth y Gwyrddion yn bwysig mewn etholaeth ymylol. Cynrychiolodd Cynog Etholaeth Ceredigion a Gogledd Sir Benfro dros Blaid Cymru a'r Blaid Werdd ar y cyd o Etholiad cyffredinol y Deyrnas Unedig, 1992 tan 2000. Mae aelodau o Blaid Cymru yn Llundain wedi helpu'r Gwyrddion yn etholiad cyffredinol 2010, e.e. Rob Sciwen Davies yn Nwyrain Llundain a Petroc ap Seisyllt yn Lewisham.*[angen ffynhonnell]* Mae hyn yn adlewyrchiad perthynas y ddwy blaid yn Senedd Ewrop fel cyd aelodau o'r EPA, clymblaid o bartïon rhanbarthol a Gwyrddion. Ar hyn o bryd Jill Evans, Plaid Cymru, yw arweinydd y Gwyrddion - Cynghrair Rydd Ewrop yn Senedd Ewrop, ac felly yn arweinydd Ewropeaidd y Gwyrddion.

### Swyddogion a Changhennau ym Mai 2010

* Ysgrifennydd Cyffredinol: John Matthews
* Swyddog y Wasg: Jake Griffiths
* Aelodaeth: Owen Clarke
* Gwyrddion Ifainc: Sam Coates
* Caerdydd a'r Fro: Jake Griffiths
* Ceredigion : Chris Simpson
* Gwent: Diane Howell
* Gogledd Cymru: Joe Blakesley
* Abertawe: Keith Ross

## Cyfeiriadau

## Dolenni allanol

* (Saesneg) Gwefan swyddogol
* (Saesneg) blog
* (Saesneg) Plaid Werdd Cymru
* (Saesneg) maniffesto

 *Eginyn erthygl sydd uchod am **wleidyddiaeth**. Gallwch helpu Wicipedia drwy ychwanegu ato*.